OpenLLM-France/wikimedia huggingface dataset:
# Thomas & Friends

Thomas & Friends Britainia Handiko haurrentzako telesaila da, 1984tik 2021era 24 serietan emititu zena. Rev. W. Awdry eta bere seme Christopher ren The Railway Series liburuetan oinarrituta, Britt Allcroft-ek telebistarako garatu zuen seriea. Serieak Thomasen, Sodor uhartean fikziozko North Western Railway-n dagoen lurrun-makina urdin antropomorfizatu baten eta North Western Railway-ko beste hainbat lokomotora antropomorfizatuen abenturak jarraitzen ditu, Edward, Henry, Gordon, James, Percy eta Toby barne. Fat Controllerrentzat lan egiten dute.
Estatu Batuetan, Shining Time Station' serie spin-offarekin batera emititu zen lehen aldiz PBSko PTV Park blokean 1989an.
Gaur egun seriearen eskubideak HIT Entertainment (Mattelen filiala) jabea dira, eta Gullane Entertainment erosi zuen 2002ko uztailean.
2Dko animaziozko serie berria, Thomas & Friends: All Engines Go, 2021eko irailaren 13an estreinatu zen Cartoon Network-en.

## Kanpo estekak

* Datuak: Q501663
* Multimedia: Thomas the Tank Engine and Friends / Q501663
# Thomas (Mendebaldeko Virginia)

Thomas Ameriketako Estatu Batuetako hiri bat da. Tucker konderrian kokatuta dago, Mendebaldeko Virginia estatuan. 611 biztanle ditu, 11,670436 kilometro koadroko azaleran banatuta.

## Ikus, gainera

* Tucker konderria

## Kanpo estekak

* Datuak: Q1968556
* Multimedia: Thomas, West Virginia / Q1968556
# Thomas A. Dorsey

Thomas Andrew Dorsey (Villa Rica, Georgia, 1899ko uztailaren 1a - Chicago, 1993ko urtarrilaren 23a) estatubatuar kantaria izan zen. Gospel-kantari gisa izan zen, gehienbat, ezaguna. Aita artzain baptista eta ama harmonium-jotzailea zituen. Pianoa jotzen ikasi ondoren, blues eta jazz taldeekin jo zuen. Erlijio-musikan jardun zuen batez ere, eta gospel kanta ugari egin eta interpretatu zituen. 1928an lortu zuen lehen arrakasta, It´s Tight like that kantarekin. Egin zituen kanten artean daude If You See my Saviour, Tell Him that You Saw Me (1926) eta Precious Lord, Take my Hand (1932).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q562158
# Thomas Akers

Thomas Dale Akers (Saint Louis, Missouri, 1951ko maiatzaren 20a) NASAren espazio anezka programako astronauta ohi estatubatuarra da.

## Kanpo estekak

* Datuak: Q539337
* Multimedia: Thomas Akers / Q539337
# Thomas Allen (baritonoa)

Thomas Allen (Seaham Harbour, Durham, Ingalaterra, 1944ko irailaren 10a) britainiar baritonoa da.

## Biografia

1969an hasi zuen karrera opera-kantari gisa, Welsh National Operan, Rossiniren Sevillako Bizargina obrako Figarorena eginez. 1972an, Londresko Covent Garden konpainian hartu zuten. 1970eko hamarkadan, antzoki eta jaialdi askotan kantatu zuen: 1973an, Glyndebourneko jaialdian; 1976an, Milango Scalan; 1982an, Parisko Operan (Verdiren Falstaffeko Ford abestuz); eta, 1985ean, Salzburgoko jaialdian —Hans Werner Henze musikagileak Monteverdiren Orfeoz egindako bertsioa estreinatu zuen—.
Ahots bikaina eta musikaltasun handia ditu, eta horri esker era guztietako opera eta oratorioak kantatu ahal izan ditu, baita errezitalak eman ere. Bere errepertorioan, aipagarriak dira hauek: Glück, Purcell, Schubert (Thomas Allen da Schuberten liederren interprete onenetakoa), Puccini (La Bohèmeko Marcello), Donizetti (L'elisir d'amoreko Belcore), Debussy eta, batez ere, Mozart (Don Giovanniko protagonista, Cosí fan Tutteko Guilielmo, Le noce de Figaroko Figaro eta Kondea, eta Xirula Miragarriako Papageno). 2011ko urrian, Durham Unibertsitateko kantziler izendatu zuten, Bill Bryson idazlearen ondorengo gisa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q953628
# TPA

Televisión del Principado de Asturias edo TPA Asturiasko Printzerriko Radiotelevisión del Principado de Asturias korporazio publikoaren telebista kate nagusia da. Katea 2005eko abenduan jarri zen martxan.

## Ikus, gainera

* FORTA

## Kanpo estekak

* Webgune ofiziala (Gaztelaniaz)
* Datuak: Q3124530
* Multimedia: TPA7 (Channel) / Q3124530
# TMX

TMX formatua (Translation Memory eXchange) itzulpen-memoriak trukatzeko erabiltzen den estandar irekia da. Itzulpen-memoria edo TM (Translation Memory) batean testuen zati elebidunak gordetzen dira XML formatuan.
TMX formatua LISA (Localization Industry Standards Association - Lokalizazioaren Industriaren Estandarren Elkartea) erakundearen interes-taldea den OSCAR (Open Standards for Container/Content Allowing Re-use - Berrerabilera onartzen duten Edukiontzi/Edukietarako Estandar Irekiak) taldeak mantentzen du.
TMX formatuaren 1998an sortu zen, eta 2010. urtean uneko bertsioa 1.4b zen. TMX 2.0 bertsio 2007ko martxoan argitaratu zen nahi zuen orok iruzkinak egin zitzan haren inguruan, hura onartu baino lehen.

## Formatua

Esan bezala, TMX formatua XMLaren aldaera bat da. Funtsean hiru etiketa garrantzitsu ditu:
* <tu> (translation unit) -> itzulpen-unitate bakoitza gordetzen du, hizkuntza bietarako
* <tuv> (translation unit version) -> unitate bakoitzerako, hizkuntza bat gordetzen du
* <seg> (segment) -> testua bera gordetzen du

## Adibidea

TMXaren oinarrizko unitatea hau da:
IVAPek argitaraturiko TMX fitxategi baten adibide bat

## Zein aplikaziorekin erabil daiteke

TMX normalean ez da zuzenean editatzen, informazio-biltegi gisa erabiltzeko pentsatuta baitago. Hurrengo aplikazioek TMX formatua balia dezakete itzulpenak egiten laguntzeko:
* Lokalize
* OmegaT
* Virtaal

## Ikus, gainera

* XLIFF
* Itzulpen-memoria

## Erreferentziak

* ↑ LISA - Localization Industry Standards Association
* ↑ OSCAR - Open Standards for Container/Content Allowing Re-use

## Kanpo estekak

* Datuak: Q1890189
# TO92

TO-92 transistoreak eraikitzeko gehien erabiltzen den kapsulatua da. Kapsulatua epoxiz edo plastikoz egin ohi da. Kapsulatu honek kostu gutxiko eta tamaina txikiko osagai elektronikoak eskaintzen ditu.

## Historia eta jatorria

Kapsulatuaren siglak ingelesezko izenetik datoz: Transistor Outline Package, Case Style 92.

## Kapsulatu hau erabiltzen dituzten transistore arruntenak

* BC548, NPN
* BC558, PNP
* 2N3904, General purpose NPN
* 2N3905, PNP
* 2N3906, xede orokorreko PNP
* 2N7000, N-kanaleko FET
* PN2222A, 2N2222 NPN

## Ikus, gainera

* TO220

## Kanpo estekak

* Datuak: Q2554261
* Multimedia: TO-92 transistor packages / Q2554261
# TOC (musika taldea)

TOC 2016 urtean Mungian sorturiko rock musika talde bat da.

## Diskografia

* Zaratak saltzen (2018, autoekoizpena) - singlea
* Badau (2019, autoekoizpena)
* Zidazun (2021,autoekoizpena)
* Bat barik ez daukz bi (2022, autoekoizpena)

## Erreferentziak

* ↑ «Zaratak saltzen» www.badok.eus (Noiz kontsultatua: 2019-10-26).
* ↑ «Badau» www.badok.eus (Noiz kontsultatua: 2019-10-26).
* ↑ «Zidazun» www.badok.eus (Noiz kontsultatua: 2021-06-13).

## Kanpo estekak

* Datuak: Q97207316
# TOELF

TOEFL (ingelesez: Test of English as a Foreign Language) pertsona batek estatubatuar ingelesa zenbateraino dakien neurtzeko proba estandarizatu bat da, eta bereziki prestatua dago estatubatuar ingelesa lehen hizkuntza ez dutenentzat. Estandar gisa, proba hau onartuta dago ingeles hizkuntza erabiltzen duten munduko erakunde akademiko eta profesional askotan, eta IETS britainiarraren parekoa da. Lortutako emaitzek bi urteko indarraldia dute; epe hori bukatuta, berriro egiaztatu behar da maila, berriro proba eginez.
"TOEFL" siglak, merkataritza markatzat, Educational Testing Service erakundearen (ETS) jabetza dira. Irabazi asmorik gabeko erakunde bat da, eta probak diseinatu eta kudeatzen ditu.

## Kanpo estekak

* Datuak: Q487425
# TP Ferro

TP Ferro Concesionaria, S.A. Espainiako eta Frantziako trenbide enpresa bat da, Eiffage eta ACS konpainiek %50ean osatua eta egoitza Kataluniako Llersen duena. Helburu nagusia Perpinyà-Figueres abiadura handiko burdinbidea ematea da.

## Emakidak

* Perpinyà-Figueres abiadura handiko burdinbidea

## Erreferentziak

* ↑ «Espainia eta Frantzia arteko nazioarteko zabalerako salgaien mugaz gaindiko lehen korridorea jarri da martxan» prensa.adif.es (Noiz kontsultatua: 2021-02-09).
* Datuak: Q3274993
# TNT (telebista katea)

TNT (jatorriz Turner Network Television-en laburdura) kable bidezko telebista-kate estatubatuarra da, WarnerMedia Studios & Networks-ena dena. TNT 1988ko urrian abiarazi zenean, katearen jatorrizko xedea Turner Broadcastingek emisio eskubideak zituen film klasikoak eta telesailak emititzea zen, SuperStation TBS ahizpa katearen bidez (gaur egun TBS besterik ez); hala ere, 2001eko ekainaz geroztik, bere programazioa drama ardatz duten telesail eta film luzeek osatzen dute, zenbait kirolekin batera (NBA jokoak, NCAA I. Mailako Gizonezkoen Saskibaloi Txapelketa eta AEW Dinamita barne).
2018ko irailean, Estatu Batuetan harpidetutako telebista zerbitzu batera harpidetuta dauden 89.573 milioi etxek jaso zuten TNT.

## Kanpo estekak

* (Ingelesez) TNTren webgune ofiziala
* Datuak: Q688333
* Multimedia: Turner Network Television / Q688333
# TPA 2

Televisión del Principado de Asturias 2 edo TPA 2 Asturiasko Printzerriko Radiotelevisión del Principado de Asturias korporazio publikoaren bigarren telebista katea da. Katea 2005eko abenduan jarri zen martxan, baina oraindik bere programazioa ez dago definituta.
Telebista kate honek TPAren eduki berdinak emititzen ditu, baina ordu bateko atzerapenarekin. LTDaren itzalaldira arte behintzat, ez dago programaziorik zehaztuta.

## Ikus, gainera

* Televisión del Principado de Asturias

## Kanpo estekak

* Webgune ofiziala (Gaztelaniaz)
* Datuak: Q3750726
# Thorpeness

Thorpeness, Ingalaterrako ekialdean eta Iparraldeko Itsasoan dagoen udalerri bat da, Suffolk konderrian.
* Datuak: Q7796731
* Multimedia: Thorpeness / Q7796731
# Thors (Aube)

Thors Frantziako udalerria da Aube departamenduan dagoena, Ekialde Handia eskualdean. 2013an 76 biztanle zituen.

## Demografia
### Biztanleria

2007an Thors udalerrian erroldatutako biztanleak 79 ziren. Familiak 33 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren eta 17 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 34 familiaren etxebizitza nagusia ziren eta 7 bigarren erresidentzia ziren. 37 etxeak ziren eta 3 apartamentuak ziren. 34 etxebizitza nagusietatik 29 bere jabearen bizilekua ziren eta 4 alokairuan okupaturik zeuden; 2 etxek bi gela zituzten, 2 etxek hiru zituzten, 12 etxek lau zituzten eta 18 etxek bost zituzten. 30 etxek euren parking plaza propioa zuten azpian. 15 etxetan ibilgailu bat zegoen eta 18 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Thors udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 4 |
| 4 | 65-69 | 0 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 8 | 45-49 | 0 |
| 0 | 40-44 | 8 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 16 | 20-24 | 4 |
| 0 | 15-19 | 8 |
| 4 | 10-14 | 0 |
| 4 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 51 ziren, horien artean 40 aktiboak ziren eta 11 inaktiboak ziren. 40 pertsona aktiboetatik 39 lanean zeuden (21 gizon eta 18 emakume) eta 1 langabezian (1 gizon). 11 pertsona inaktiboetatik 4 erretiraturik zeuden, 6 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoak igeltseroa ziren.
2000. urtean Thors udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1105310
* Multimedia: Thors (Aube) / Q1105310
# Thorp (Washington)

Thorp Ameriketako Estatu Batuetako erroldak esleitutako leku bat da. Kittitas konderrian kokatuta dago, Washington estatuan. 232 biztanle ditu, 3,161484 kilometro koadroko azaleran banatuta.

## Ikus, gainera

* Kittitas konderria

## Kanpo estekak

* Datuak: Q600850
* Multimedia: Thorp, Washington / Q600850
# Thorp (Wisconsin)

Thorp Ameriketako Estatu Batuetako hiri bat da. Clark konderrian dago, Wisconsin estatuan. 1.795 biztanle ditu. Hiria izen bereko herriaren eta Withee herriaren lurren barruan dago.

## Ikus, gainera

* Clark konderria

## Kanpo estekak

* Datuak: Q1570388
* Multimedia: Thorp, Wisconsin / Q1570388
# Thorpe St Andrew

Thorpe St Andrew, Ingalaterrako ekialdean dagoen udalerri bat da, Norfolk konderrian. Norwich hiriaren ekialdean dago.
2011n 14.556 biztanle zituen.
* Datuak: Q2121265
* Multimedia: Thorpe St Andrew / Q2121265
# Thorren haritza

Donarren haritza edo Thorren haritza (alemanez Donareiche, hots, euskaraz "Donarren haritza" edo "Trumoiaren haritza") Donar jainkoren omenezko chatti germaniar tribuaren haritz sakratu bat zen, antzinako germaniar tribu paganoentzat ere leku sakratua zelarik.
Haritz asko Thor/Donar jainkoari sagaratuak izan dira, hau eskandinaviar mitologiako trumoiaren jainkoa zen. Zuhaitz horietako garrantzitsuena VIII. mendean San Bonifazio kristau misiolari anglosaxoiak moztu zuen. Santuaren hagiografiaren arabera, haritz hau Geismar herrixkatik hurbil zegoen (gaur egun Hesse estatuaren iparraldean dagoen Fritzlar hiriaren zati da).

## Ikus gainera

* Donar/Thor
* Gernikako arbola
* Irminsul
* Yggdrasil
* Paganismo

## Kanpo estekak

* Datuak: Q256610
* Multimedia: Thor's Oak / Q256610
# Tarento (hiria)

Tarento Italiako hegoaldeko Apulia eskualdeko hiria da, izen bereko probintziako hiriburua, Tarentoko golkoan. 193.941 biztanle zituen 2009an. Italiako Itsas Armadaren basea da. Arkeologia-museoa du. Industriagune garrantzitsua (metalgintza, ontzigintza, janari-industria, ehungintza, petrolio-findegiak) da. Arrantza ere aipagarria da.

## Mugakideak

Tarentok honako udalerri hauekin egiten du muga: Carosino Faggiano Fragagnano Grottaglie Leporano Massafra Monteiasi Monteparano Pulsano San Giorgio Ionico San Marzano di San Giuseppe Statte Lizzano Montemesola Roccaforzata Villa Castelli

## Klima

Datu klimatikoak :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 12.2 | 12.9 | 15.0 | 17.9 | 22.2 | 26.9 | 29.9 | 29.8 | 26.8 | 21.9 | 17.2 | 13.8 | 20.5 |
| Batez besteko tenperatura minimoa (°C) | 6.0 | 6.1 | 7.4 | 10.1 | 14.0 | 18.0 | 20.8 | 20.9 | 18.0 | 14.2 | 10.2 | 7.1 | 12.7 |
| Euria (mm) | 43.0 | 43.0 | 42.0 | 27.5 | 22.0 | 13.5 | 11.0 | 17.0 | 24.5 | 61.0 | 52.5 | 59.5 | 416.5 |
| Prezipitazio egunak (≥ 1 mm) | 6 | 6 | 5 | 5 | 4 | 2 | 2 | 3 | 3 | 7 | 6 | 7 | 56 |

## Historia

K.a. VIII. mendean Espartatik iritsitako kolonoek sortu zuten, eta Grezia Handiko kolonia garrantzitsuena izan zen. K.a. 272. urtean erromatarrek hartu zuten. K.a. 212. urtean Anibalek konkistatu zuen, eta K.a. 209. urtean Erromak berreskuratu zuen. Geroago godoek, bizantziarrek, lonbardiarrek, musulmanek eta normandiarrek menderatuko zuten.
1497. urteaz geroztik Aragoiko koroaren mende egon zen. 1801. urtean Napoleonek hartu zuen, eta 1860. urtean Italiaren barnean geratu zen. 1923. urtean izen bereko probintziako hiriburu bihurtu zen. 1940an ingelesek bonbardatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* (Italieraz) Tarentoko udalaren webgunea, comune.taranto.it
* Datuak: Q13498
* Multimedia: Taranto / Q13498
# Tarek Aziz

Tarek Aziz (arabieraz: طارق عزيز‎ Ṭāriq ʿAzīz, Mikhail Yuhanna jaioa, asirieraz: ܡܝܟܐܝܠ ܝܘܚܢܢ Mīḵāil Yōḥānon, arabieraz: ميخائيل يوحنا‎ Mīḫāʾīl Yūḥannā, Manuel Christo bataiatua; Mosul, Irak, 1936ko apirilaren 28a -Nasiriya, 2015eko ekainaren 5a) irakiar politikaria izan zen. Arabiar nazionalista izan arren, Kaldear Eliza Katolikoaren kidea izan zen.

## Biografia

Gaztetatik agertu zuen politikarako interesa. Saddam Hussein Irakeko lehendakariaren laguntzaile, Lehen Ministrorde eta Kanpo Arazoetako ministro izendatu zuten 1983an. 1988an, bere gain izan zuen su-etena negoziatzeko ardura Nazio Batuen Erakundearen babespean Iranen aurka deklaratutako gerran. 1990eko abuztuan, Irakek Kuwait inbaditu zuenetik 1991ko urtarrilean Irakeko Gerra lehertu zen arte, diplomazia-lan handia egin behar izan zuen.
Irakeko lehen ministrordea izan zen 2003ra arte. 2010ean, heriotza-zigorra ezarri zion Irakeko Epaitegi Gorenak, baina Jalal Talabani Irakeko presidenteak jakinarazi zuen ez zuela sinatuko Azizen heriotza-zigorra.
Nasiriya hiriko ospitale batean hil zen Tarik Aziz, uste denez espetxean bihotzeko bat jasan ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Rodriguez, Mikel. (2015-6-5). «Tarik Aziz hil da, Saddam Husseinen diplomazia burua» Berria.
* Datuak: Q315214
* Multimedia: Tariq Aziz / Q315214
# Tarento

Tarento honakoa izan daiteke:
* Tarento (hiria), Italiako hiria, italieraz Taranto.
* Tarento (japoniar kultura), Japoniako komunikabideetan agertzen diren pertsona famatuak.
# Tarentoko golkoa

Tarentoko golkoa (italieraz: Golfo di Taranto; latinez: Sinus Tarentinus) Itsaso Jonikoan dagoen golko bat da. Italiaren hegoaldean dago, Salento penintsularen eta Calabriaren artean, Italiako botaren arkuan. Tarentoko golkoa ia karratua da, 140 kilometro luze eta zabal, eta hego-ekialdeko aldea Itsaso Joniko aldera zabalik du.
Golkoa hiru lurraldek inguratzen dute: Apulia, Basilicata eta Calabria. Ibai garrantzitsuenak Basento, Sinni eta Agri dira.
Golkoko hiri nagusiak Tarento eta Gallipoli dira.
Italiak golkoko urak nazionaltzat ditu, eta beraz, itsasoko nazioarteko trafikoarentzat itxia du. Hala ere, zenbait herrialdek, hala nola Estatu Batuek eta Erresuma Batuak, ez dute jarrera hori onartzen.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q192738
* Multimedia: Gulf of Taranto / Q192738
# Tareg Hamedi

Tareg Hamedi arabieraz طارق علي حميدي (Jubail (Saudi Arabia), 1998ko uztailaren 26a) karatean lehiatzen den kirolari saudtarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina irabazi zuen kumite >75 kg modalitatean, Sajjad Ganjzadeh irandarrarekin (urrezkoa) galduz eta Ryutaro Araga japoniarra eta Uğur Aktaş turkiarra (elkarbanatutako brontzezkoa) garaituz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Kumite >75 kg, gizonezkoa |

## Erreferentziak

* ↑ «Tareg Hamedi» olympedia.org 2021-11-11n begiratua(Ingelesez)
* ↑ «Tareg Hamedi» Olympics.com 2021-11-11n begiratua (Gaztelaniaz)
* ↑ "Karatea, kumite >75 kg, emaitzak 2020" olympedia.org (Ingelesez)

## Kanpo estekak

* Datuak: Q91785426
* Multimedia: Tareg Hamedi / Q91785426
# Tarento (japoniar kultura)

Tarento (japonieraz: タレント) bereziki telebistan agertzen diren Japoniako celebrityak dira. Hitza, ziurenik, ingelesezko talent hitzetik dator, eta famatua izateagatik famatu diren pertsonak izendatzeko erabiltzen da. Tarentoen fama ez da zertan euren abilezia konkretuen araberakoa izan, baina medioetan behin eta berriz agertzen dira.

## Kanpo estekak

* Datuak: Q2705098
* Multimedia: Television personalities from Japan / Q2705098
# Tarentoko probintzia

Tarentoko probintzia (Provincia di Taranto italieraz) Italiako Apuliako eskualdeko probintzia da. Probintziaren hiriburua Tarento da.

## Tarentoko probintziako udalerriak

Avetrana Carosino Castellaneta Crispiano Faggiano Fragagnano Ginosa Grottaglie Laterza Leporano Lizzano Manduria Martina Franca Maruggio Massafra Monteiasi Montemesola Monteparano Mottola Palagianello Palagiano Pulsano Roccaforzata San Giorgio Ionico San Marzano di San Giuseppe Sava Statte Tarento Torricella
| Udalerria | Biztanleria (2008) |
| Tarento | 194.021 |
| Martina Franca | 49.525 |
| Grottaglie | 32.835 |
| Massafra | 32.007 |
| Manduria | 31.753 |
| Ginosa | 22.651 |
| Castellaneta | 17.244 |
| Sava | 16.955 |
| Mottola | 16.339 |
| San Giorgio Jonico | 16.014 |
| Palagiano | 15.880 |
| Laterza | 15.141 |
| Statte | 14.580 |
| Crispiano | 13.502 |
| Pulsano | 10.788 |
| Lizzano | 10.277 |
| San Marzano di San Giuseppe | 9.160 |
| Palagianello | 7.909 |
| Leporano | 7.551 |
| Avetrana | 7.139 |
| Carosino | 6.553 |
| Fragagnano | 5.528 |
| Maruggio | 5.525 |
| Monteiasi | 5.484 |
| Torricella | 4.202 |
| Montemesola | 4.190 |
| Faggiano | 3.519 |
| Monteparano | 2.354 |
| Roccaforzata | 1.845 |

## Ikus, gainera

* Italiaren banaketa administratiboa

## Kanpo estekak

* Datuak: Q16283
* Multimedia: Province of Taranto / Q16283
# Tamesis tunela

Tamesis Tunela (ingelesez: Thames Tunnel) Londresko (Erresuma Batua) Tamesis ibaiaren azpian dagoen tunela da, Rotherhithe eta Wapping lotzen dituena. 23 metroko sakoneran dago eta 396 metroko luzera du, 11 m zabal eta 6 altu. Ibai nabigagarri baten azpian arrakastaz eraikitako lehen tunel ezaguna da (babiloniarrek Eufratesko tunela ia 4000 urte lehenago eraiki zezaketen arren). 1825 eta 1843 artean eraiki zuten Marc Isambard Brunelek asmatutako metodo berria erabiliz.
Tunela Marc Isambard Brunelek eta bere seme Isambardek diseinatu zuten eta 1843. urtean ireki zuten zalgurdiak erabiltzeko. Geroago erosi zuten Londresko Metroko East London Line lineako trenak pasa arazteko. Gaur egun London Overground sarearen parte da.

## Kanpo estekak

* Datuak: Q1190691
* Multimedia: Thames Tunnel / Q1190691
# Tamiahua (udalerria)

Tamiahua Mexikoko udalerri bat da. Veracruz de Ignacio de la Llave estatuan kokatua dago. 2010ean 23.588 biztanle zituen 1.018,53 km²ko azaleran. Herriburua [[Tamiahua (Tamiahua)|Tamiahua]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q10823906
* Multimedia: Tamiahua Municipality / Q10823906